คงไม่ใช่เรื่องบังเอิญที่ผมแวะมาชิม เพราะมันเป็นความตั้งใจมาลอง ด้วยสาเหตุอันใด??? ผมก็ไม่แน่ใจนัก อาจเป็นเพราะ...มีพลังงานบางอย่าง...ควักมือเรียกอยู่ก็เป็นได้...(อันนี้ล้อเล่นนะ อิๆ) 

คือ ขับผ่านน่ะครับ แล้วมองเข้ามาทีไรก็รู้สึกว่า ร้านนี้แต่งร้านง่ายๆ ดูโปร่งดี ประกอบกับหาข้อมูลเพิ่มเติ่มจากเว็ป จากวงใน เห็นว่ายังมีคนรีวิวไม่เยอะ ก็เลยอาสาจัดดูสักที...

สถานที่ตั้งอยู่ถนนเส้นเลี่ยงหนองมน ขับตามทางตรงมาเรื่อยๆ จะเห็นร้านสีขาว ติดกระจกโปร่งๆมีสวนด้านหน้า อยู่ฝั่งตรงข้ามร้านบ้านต้นเค้ก เปิดให้บริการเวลา 11.00-21.00น. 

#สิ่งที่ชิมในวันนี้#

@น้ำพริกมะขาม เห็นมีคนชิมโพสรูปไว้ แลน่ากินดีอยากเห็นตัวจริง จึงลองมั่ง ...เสริ์ฟมาถ้วยสำรับลายไทย มีผักเคียงอยู่หลากชนิด โดยปกติวิธีทำจะถูกแบ่งเป็น2วิธีหลักๆ ขั้นตอนการทำเหมือนๆกันจะแตกต่างกันก็คงตอนจบ คือ แบบตำสด (บางเจ้ามักจะใส่ปูดำคลุกเคล้าเพิ่มเติม) กับแบบตำเสร็จแล้ว นำไปผัดต่อในกะทะผสมกะหมูสับ (ใช้ไฟอ่อนๆ) แต่แบบหลังจะยุ่งยากใช้เวลานานสักหน่อย

ของร้านเป็นแบบตำสดครับ รสชาติอาหารจานนี้ คงไม่ต้องสาธยายมาก ขึ้นชื่อว่ามะขามที่ยังไม่เป็นฝักโดยสมบูรณ์ ย่อมให้รสเปรี้ยวนำจนเข็ดฟันผสมเฝื่อนๆเล็กน้อยจากเปลือก ตัดรสเค็มด้วยกะปิย่างที่คลุกเคล้าปรุงรสมาด้วยกัน โดยรวมก็อร่อยดี มาตรฐานครับ (แต่...คงจะเป็นเมนูที่เหมาะกับคุณผู้หญิงมากกว่าล่ะนะ เหอๆ --*)

@ปลาอินทรีย์เค็มทอด ความจริงไม่ได้อยากกิน แต่เด็กเสริ์ฟแนะนำว่า สั่งน้ำพริกมะขามแล้วแขกส่วนใหญ่มักสั่งมาคู่กัน ในเมื่อเขาเสนอ....ใช่ครับ...เราก็ควรสนอง (อีกแล้วตรู) 

ปลาชิ้นใหญ่ดี กลิ่นหอมใช้ได้ รสเค๊มมม...เค็มมม สุดๆสมชื่อปลาเค็ม (กินสัก2-3คำ เริ่มนึกถึงข้าวต้มกุ๊ย หุ หุ) หากกินคู่น้ำพริก มันก็ได้อ่ะนะ...แต่ส่วนตัวผมว่า... มันก็ไม่ถึงขนาดคู่กัน จนขาดจากกันไม่ได้ แปลง่ายๆว่า สั่งก็ได้ ไม่สั่งก็ได้ ไม่จำต้องคู่กันขนาดนั้นครับ 

@ไข่เจียวปู  ถ้าท่านเป็นผู้หนึ่ง ที่พิศมัยไข่เจียวกรอบๆ ตอบเลยว่า ร้านนี้เป็นแบบนุ่มนะครับ แล้วรสชาติก็ธรรมดาทั่วไป ค่อนข้างน้ำมันเยอะ ที่เข้าท่าก็คือใส่เนื้อปูเยอะ เจาะไปทางไหนก็เจอ ที่แลแปลกๆหน่อย(รึเปล่า?) ส่วนใหญ่เท่าที่สังเกตุ เป็นเนื้อบริเวณก้ามปูครับ (เวลากินอาจจะต้องมีอาการคายเปลือกก้ามกันบ้าง)

@ไก่ห่อใบเตย เสริ์ฟมาท้ายสุด การจัดจานดูน่าสนใจดี เป็นบริเวณส่วนปีกล่างไก่ทอด (หรือบางคนเรียกปีกกลาง) รสชาติดี ลักษณะกรอบนอกนุ่มใน ได้กลิ่นอ่อนๆเล็กน้อยจากใบเตย กินเล่นๆก็เพลินใช้ได้ หรือถ้ากำลังมองหาเมนูสำหรับเด็ก ก็แนะนำจานนี้เลยครับ

สรุปว่า เท่าที่ลอง...โอเค มาตรฐานนะครับ อาหารออกช้าอยู่บ้าง และความหลากหลายในเมนูเท่าที่มอง แลจะน้อยไปสักนิด สิ่งที่ประทับใจสำหรับผม ชวนให้บอกต่อคือ การบริการครับ น้องเด็กเสริ์ฟตั้งอกตั้งใจดีมากๆ ประมาณว่า...จ้องให้บริการไม่กระพริบตากันเบย เหอๆ (แซวนะ) ตั้งอกตั้งใจจุง 

สำหรับค่าเสียหาย (ประมาณนะ จำได้คร่าวๆ)
น้ำพริก 130
ปลาเค็ม 100
ไข่เจียวปู 120
ไก่ห่อใบเตย 150

...จบ...


